બીબીસી ઉર્દૂએ કુરેશના હવાલાથી લખ્યુ છે કે 300 મિલિયન ડૉલરની મદદ ન તો કોઈ સૈન્ય મદદ છે અને ન તો કોઈ પ્રકારની બીજા પ્રકારની મદદ છે. પરંતુ આ એ રકમ છે જે પાકિસ્તાને આતંકવાદ સામે લડાઈમાં પોતાના સંશાધનોમાંથી ખર્ચ કરી છે. અમેરિકાએ પાકિસ્તાનને આ રકમ પાછી આપવાની હતી પરંતુ હવે લાગે છે કે તે પાછી આપી શકતા નથી. તેમણે કહ્યુ કે સિદ્ધાંતોના આધારે અમેરિકાએ આ રકમ પાકિસ્તાનને પાછી આપી દેવી જોઈએ કારણકે આ સમાન હેતુ માટે ખર્ચ કરવામાં આવી હતી. તેમની માનીએ તો આ સમાન હેતુ આતંકવાદને હરાવવા સાથે શાંતિ અને સ્થિરતા જાળવવાનો હતો.